               EUROPSKA KOMISIJA
            Bruxelles, 27.1.2021.
            COM(2020) 832 final/2
            2020/0367(NLE)
            COM(2020) 832 final of 10.12.2020 downgraded on 27.1.2021.
            Prijedlog
            ODLUKE VIJEĆA
            o stajalištu koje u ime Unije treba zauzeti u Zajedničkom odboru osnovanom člankom 164. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu donošenja odluke o izmjeni Protokola o Irskoj / Sjevernoj Irskoj uz taj sporazum

               OBRAZLOŽENJE

               1.Predmet prijedloga

               Komisija predlaže da Vijeće utvrdi stajalište koje u ime Unije treba zauzeti u Zajedničkom odboru osnovanom Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) u pogledu odluke Zajedničkog odbora o izmjeni tog sporazuma.

               2.Kontekst prijedloga

               2.1.Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju

               Sporazumom su utvrđene pojedinosti o urednom povlačenju Ujedinjene Kraljevine iz Unije i Euratoma. Sporazum o povlačenju stupio je na snagu 1. veljače 2020.

               2.2.Zajednički odbor

               Zajednički odbor osnovan člankom 164. stavkom 1. Sporazuma o povlačenju sastoji se od predstavnika Unije i Ujedinjene Kraljevine. Supredsjedaju mu Unija i Ujedinjena Kraljevina. U Prilogu VIII. Sporazumu o povlačenju utvrđen je Poslovnik Zajedničkog odbora. Zajednički odbor sastaje se najmanje jednom godišnje ili na zahtjev Unije ili Ujedinjene Kraljevine i utvrđuje raspored sastanaka i dnevni red zajedničkom suglasnošću.

               Zadaće Zajedničkog odbora utvrđene su u članku 164. Sporazuma o povlačenju i u načelu obuhvaćaju:

               ·nadzor provedbe i primjene Sporazuma izravno ili uz posredovanje posebnih odbora, koji su mu podređeni,

               ·donošenje odluka i preporuka, uključujući izmjene Sporazuma u slučajevima koji su njime predviđeni,

               ·sprječavanje problema i rješavanje sporova koji bi mogli nastati u vezi s tumačenjem i primjenom Sporazuma.

               2.3.Predviđena odluka Zajedničkog odbora

               Na temelju članka 164. stavka 5. točke (d) Sporazuma Zajednički odbor može donositi odluke o izmjeni Sporazuma o povlačenju radi ispravljanja pogrešaka, uklanjanja propusta ili drugih nedostataka ili rješavanja situacija koje se nisu mogle predvidjeti u trenutku potpisivanja Sporazuma o povlačenju, pod uvjetom da se time ne mijenjaju ključni elementi Sporazuma.

               Svrha predviđene odluke je uklanjanje pogrešaka kojima se ne mijenjaju ključni elementi Sporazuma o povlačenju.

               Predviđena odluka bit će obvezujuća za stranke u skladu s člankom 166. stavkom 2. Sporazuma o povlačenju. U skladu s pravilom 9. Poslovnika, u odlukama koje donese Zajednički odbor navodi se datum njihova stupanja na snagu.

               3.Stajalište koje treba zauzeti u ime Unije

               Ispravak Priloga 2. Protokolu o Irskoj / Sjevernoj Irskoj

               Protokol o Irskoj / Sjevernoj Irskoj uveden je zbog iznimnih okolnosti na otoku Irskoj u kontekstu povlačenja Ujedinjene Kraljevine iz Unije. Sadržava odredbe o izbjegavanju „tvrde” granice između Irske i Sjeverne Irske i predviđa da se na Sjevernu Irsku primjenjuje ograničeni skup pravila koja se odnose na jedinstveno tržište Unije za robu. Prilog 2. Protokolu sadržava popis odredaba prava Unije iz članka 5. stavka 4. Protokola, koje se u tom smislu primjenjuju na Sjevernu Irsku. Dva akta kojima se proizvođači novih lakih teretnih vozila obvezuju da postupno smanjuju prosječne specifične emisije CO2 novih vozila registriranih u Uniji također su pogreškom navedena u tom Prilogu, iako se ne odnose na stavljanje na tržište robe u Uniji.

               4.Pravna osnova

               4.1.Postupovna pravna osnova

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Odluka koju Zajednički odbor treba donijeti akt je koji proizvodi pravne učinke. Predviđeni akt bit će obvezujući za stranke u skladu s člankom 166. stavkom 2. Sporazuma.

               Predviđenim aktom ne dopunjuje se niti mijenja institucijski okvir Sporazuma.

               Stoga je postupovnopravna osnova za predloženu odluku članak 218. stavak 9. UFEU-a.

               Jedini cilj i sadržaj predviđenih akata odnosi se na, s jedne strane, izmjenu Sporazuma radi uklanjanja propusta i nedostataka bez promjena njegovih ključnih elemenata te, s druge strane, izmjenu Sporazuma u slučaju koji je njime izrijekom predviđen.

               Sporazum je sklopljen na temelju članka 50. stavka 2. Sporazuma o Europskoj uniji.

               Stoga je, u skladu s osnovnim načelom da se akt može mijenjati samo aktom iste vrste, materijalnopravna osnova predložene odluke članak 50. stavak 2. Ugovora o Europskoj uniji.

               4.2.Materijalna pravna osnova

               Odlukom o „ispravcima” provodi se Protokol o Sjevernoj Irskoj, koji je sklopljen na temelju članka 50. Budući da je Protokol o Sjevernoj Irskoj trgovinski sporazum između EU-a i Ujedinjene Kraljevine u vezi sa Sjevernom Irskom, pravna je osnova i članak 207. UFEU-a.

               Stoga je materijalnopravna osnova predložene odluke članak 50. UEU-a i članak 207. UFEU-a.

               4.3.Zaključak

               Pravna osnova predložene odluke trebali bi biti članak 50. UEU-a i članak 207. UFEU-a u vezi s člankom 218. stavkom 9. UFEU-a.

               5.Objava predviđenog akta

               S obzirom na to da će se odlukom Zajedničkog odbora izmijeniti Sporazum o povlačenju, primjereno je odluku nakon donošenja objaviti u Službenom listu Europske unije.

               2020/0367 (NLE)

               Prijedlog

               ODLUKE VIJEĆA

               o stajalištu koje u ime Unije treba zauzeti u Zajedničkom odboru osnovanom člankom 164. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu donošenja odluke o izmjeni Protokola o Irskoj / Sjevernoj Irskoj uz taj sporazum

               VIJEĆE EUROPSKE UNIJE,

               uzimajući u obzir Ugovor o Europskoj uniji, a posebno njegov članak 50. stavak 2.,

               uzimajući u obzir Ugovor o funkcioniranju Europske unije, a posebno njegov članak 218. stavak 9.,

               uzimajući u obzir prijedlog Europske komisije,

               budući da:

               (1)Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) Unija je sklopila Odlukom Vijeća (EU) 2020/135
                  1
                 od 30. siječnja 2020., a stupio je na snagu 1. veljače 2020.

               (2)Člankom 164. stavkom 5. točkom (d) Sporazuma o povlačenju Zajednički odbor ovlašćuje se donositi odluke o izmjeni tog Sporazuma pod uvjetom da su te izmjene potrebne za ispravljanje pogrešaka, uklanjanje propusta ili drugih nedostataka ili rješavanje situacija koje se nisu mogle predvidjeti u trenutku potpisivanja Sporazuma te pod uvjetom da se tim odlukama ne mijenjaju ključni elementi tog Sporazuma. Na temelju članka 166. stavka 2. Sporazuma o povlačenju odluke Zajedničkog odbora obvezujuće su za Uniju i Ujedinjenu Kraljevinu. Unija i Ujedinjena Kraljevina dužne su provoditi te odluke, koje imaju isti pravni učinak kao Sporazum o povlačenju. U skladu s člankom 182. Sporazuma o povlačenju, Protokol o Irskoj / Sjevernoj Irskoj sastavni je dio tog sporazuma.

               (3)Dva pravna akta o vrijednosti emisija CO2 iz novih automobila i kombija registriranih u Uniji pogreškom su navedena u točki 9. Priloga 2. Protokolu o Irskoj / Sjevernoj Irskoj. U suprotnosti s drugim zakonodavstvom koje je navedeno u Prilogu 2. i koje se primjenjuje na temelju članka 5. stavka 4. Protokola o Irskoj / Sjevernoj Irskoj, te se dvije uredbe ne odnose na stavljanje na tržište robe u Uniji. Stoga bi ih trebalo izbrisati iz tog Priloga.

               (4)Jedan pravni akt o plastičnim proizvodima za jednokratnu upotrebu odnosi se na stavljanje te robe na tržište i na slobodno kretanje robe, iako samo djelomično. U Prilog 2. Protokolu trebalo bi uključiti samo one odredbe koje su ključne za primjenu pravila unutarnjeg tržišta u odnosu na Sjevernu Irsku.

               (5)Zajednički odbor trebao bi na temelju članka 164. stavka 5. točke (d) Sporazuma o povlačenju donijeti odluku o uklanjanju tih pogrešaka.

               (6)Stoga je primjereno utvrditi stajalište koje u ime Unije treba zauzeti u okviru Zajedničkog odbora,

               DONIJELO JE OVU ODLUKU:

               Članak 1.

               U Zajedničkom odboru osnovanom Sporazumom o povlačenju o odluci koju Zajednički odbor treba donijeti u ime Unije u skladu s njegovim člankom 164. stavkom 5. točkom (d) treba zauzeti stajalište da se Sporazum o povlačenju mijenja kako slijedi:

               U Prilogu 2. Protokolu o Irskoj / Sjevernoj Irskoj pod „9. Motorna vozila, uključujući traktore za poljoprivredu i šumarstvo”, iza unosa „Uredba (EU) 2015/758 Europskog parlamenta i Vijeća od 29. travnja 2015. o zahtjevima za homologaciju za uvođenje sustava eCall ugrađenog u vozilo koji se temelji na službi 112 te o izmjeni Direktive 2007/46/EZ” brišu se sljedeća dva unosa:

               –„Uredba (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila”
                  2
               ; i

               –„Uredba (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio integriranog pristupa Unije s ciljem smanjivanja emisija CO2 iz osobnih i lakih gospodarskih vozila”
                  3
               .

               U Prilogu 2. Protokolu pod „25. Otpad”, iza unosa „Direktiva (EU) 2019/904 Europskog parlamenta i Vijeća od 5. lipnja 2019. o smanjenju utjecaja određenih plastičnih proizvoda na okoliš” umeće se sljedeća napomena:

               „U pogledu primjene tih članaka i dijelova na Ujedinjenu Kraljevinu i u Ujedinjenoj Kraljevini u vezi sa Sjevernom Irskom, svako upućivanje na „3. srpnja 2021.” u članku 4. stavku 1., članku 14. i članku 17. stavku 1. treba tumačiti kao „1. siječnja 2022.”. Članci 2., 3., 14. i 17. te dio F Priloga primjenjuju se samo u mjeri u kojoj se odnose na članke od 4. do 7.”.

               U Prilogu 2. Protokolu o Irskoj / Sjevernoj Irskoj pod „25. Otpad” dodaju se sljedeće odredbe:

               –članci od 2. do 7., članci 14. i 17. te dijelovi A, B, C, D i F Priloga Direktivi (EU) 2019/904 Europskog parlamenta i Vijeća od 5. lipnja 2019. o smanjenju utjecaja određenih plastičnih proizvoda na okoliš
                  4
               .

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 29, 31.1.2020., str. 1.

                     (2)

                        SL L 140, 5.6.2009., str. 1.

                     (3)

                        SL L 145, 31.5.2011., str. 1.

                     (4)

                        SL L 155, 12.6.2019., str. 1.

    ---documentbreak---

               EUROPSKA KOMISIJA
            Bruxelles, 27.1.2021.
            COM(2020) 832 final/2
            COM(2020) 832 final of 10.12.2020 downgraded on 27.1.2021.
            PRILOG

            Prijedlogu odluke Vijeća
            o stajalištu koje u ime Unije treba zauzeti u Zajedničkom odboru osnovanom člankom 164. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu donošenja odluke o izmjeni Protokola o Irskoj / Sjevernoj Irskoj uz taj sporazum

               PRILOG

               Odluka .../2020 Zajedničkog odbora osnovanog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju

               od [datum] 2020.

               o izmjeni Protokola o Irskoj i Sjevernoj Irskoj uz Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Protokol o Irskoj / Sjevernoj Irskoj”)

               ZAJEDNIČKI ODBOR,

               uzimajući u obzir Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”), a posebno njegov članak 164. stavak 5. točku (d),

               budući da:

               (1)Člankom 164. stavkom 5. točkom (d) Sporazuma o povlačenju Zajednički odbor osnovan člankom 164. stavkom 1. ovlašten je donositi odluke o izmjeni Sporazuma o povlačenju pod uvjetom da su te izmjene potrebne za ispravljanje pogrešaka, uklanjanje propusta ili drugih nedostataka ili rješavanje situacija koje se nisu mogle predvidjeti u trenutku potpisivanja Sporazuma te pod uvjetom da se tim odlukama ne mijenjaju ključni elementi tog Sporazuma. Na temelju članka 166. stavka 2. Sporazuma o povlačenju, odluke Zajedničkog odbora obvezujuće su za Uniju i Ujedinjenu Kraljevinu. Unija i Ujedinjena Kraljevina dužne su provoditi takve odluke, koje imaju isti pravni učinak kao Sporazum o povlačenju.

               (2)U skladu s člankom 182. Sporazuma o povlačenju, Protokol o Irskoj / Sjevernoj Irskoj („Protokol”) sastavni je dio tog sporazuma.

               (3)Dva pravna akta o vrijednosti emisija CO2 iz novih automobila i kombija registriranih u Uniji koja su navedena u točki 9. Priloga 2. Protokolu i koja se u skladu s člankom 5. stavkom 4. tog protokola primjenjuju se na Ujedinjenu Kraljevinu i u Ujedinjenoj Kraljevini u vezi sa Sjevernom Irskom nisu povezana sa stavljanjem na tržište takvih vozila u Uniji. Stoga bi ih trebalo ukloniti iz Priloga 2. Protokolu.

               (4)U Prilog 2. Protokolu trebalo bi dodati osam pravnih akata koji su ključni za primjenu pravila unutarnjeg tržišta robe u vezi sa Sjevernom Irskom i koji su u vrijeme donošenja izostavljeni.

               (5)Kako bi se razjasnilo područje primjene određenih akata koji su već navedeni u Prilogu 2. Protokolu, u tom bi prilogu trebalo dodati tri napomene,

               DONIO JE OVU ODLUKU:

               Članak 1.

               Prilog 2. Protokolu uz Sporazum o povlačenju mijenja se kako slijedi:

               1.pod naslovom „9. Motorna vozila, uključujući traktore za poljoprivredu i šumarstvo” brišu se sljedeći unosi:

               „—
                     Uredba (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila”,

               „—
                     Uredba (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio integriranog pristupa Unije s ciljem smanjivanja emisija CO2 iz osobnih i lakih gospodarskih vozila”;

               2.pod naslovom „6. Uredbe o bilateralnim zaštitnim mjerama” dodaje se sljedeći unos:

               „—
                     Uredba (EU) 2019/287 Europskog parlamenta i Vijeća od 13. veljače 2019. o provedbi bilateralnih zaštitnih klauzula i drugih mehanizama kojima se omogućuje privremeno povlačenje povlastica iz određenih trgovinskih sporazuma sklopljenih između Europske unije i trećih zemalja
                  1
               ”;

               3.pod naslovom „23. Kemikalije i povezani proizvodi” dodaje se sljedeći unos:

               „—
                     Uredba Vijeća (EZ) br. 111/2005 o utvrđivanju pravila za nadzor trgovine prekursorima za droge između Unije i trećih zemalja
                  2
               *”;

               4.pod naslovom „25. Otpad” dodaje se sljedeći unos:

               „—
                     članci od 2. do 7., članci 14. i 17. te dijelovi A, B, C, D i F Priloga Direktivi (EU) 2019/904 Europskog parlamenta i Vijeća od 5. lipnja 2019. o smanjenju utjecaja određenih plastičnih proizvoda na okoliš
                  3
               *”;

               5.pod naslovom „29. Hrana – općenito” dodaje se sljedeći unos:

               „—
                     Direktiva 2011/91/EU Europskog parlamenta i Vijeća od 13. prosinca 2011. o oznakama ili znakovima za određivanje serije u koju pripada hrana
                  4
               ”;

               6.pod naslovom „42. Biljni reprodukcijski materijal” dodaju se sljedeći unosi:

               „—
                     Direktiva Vijeća 66/401/EEZ od 14. lipnja 1996. o stavljanju na tržište sjemena krmnog bilja
                  5

               —
                     Direktiva Vijeća 98/56/EZ od 20. srpnja 1998. o stavljanju poljoprivrednog reprodukcijskog materijala ukrasnog bilja na tržište
                  6

               —
                     Direktiva Vijeća 2008/72/EZ od 15. srpnja 2008. o stavljanju na tržište reprodukcijskog sadnog materijala povrća, osim sjemena
                  7
               ”;

               7.pod naslovom „47. Ostalo” dodaje se sljedeći unos:

               „—
                     Uredba (EU) 2019/880 Europskog parlamenta i Vijeća o unosu i uvozu kulturnih dobara”;

               8.pod naslovom „4. Opći aspekti trgovine”, iza unosa „Uredba (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008” umeće se sljedeća napomena:

               „Ne dovodeći u pitanje činjenicu da se tarifne povlastice za zemlje koje ispunjavaju uvjete u skladu s Unijinim sustavom općih carinskih povlastica primjenjuju na Ujedinjenu Kraljevinu u vezi sa Sjevernom Irskom:

               –upućivanja na „državu članicu” u članku 9. stavku 1. točki (c) podtočki ii. i u poglavlju VI. [Zaštitne i nadzorne odredbe] Uredbe (EU) br. 978/2012 ne tumače se tako da uključuju Ujedinjenu Kraljevinu u vezi sa Sjevernom Irskom,

               –upućivanja na „tržište Unije” u članku 2. točki (k) i poglavlju VI. [Zaštitne i nadzorne odredbe] Uredbe (EU) br. 978/2012 ne tumače se tako da uključuju tržište Ujedinjene Kraljevine u vezi sa Sjevernom Irskom, te

               –upućivanja na „proizvođače iz Unije” i „industriju Unije” u Uredbi (EU) br. 978/2012 ne tumače se tako da uključuju tržište Ujedinjene Kraljevine u vezi sa Sjevernom Irskom.”;

               9.pod naslovom „5. Instrumenti trgovinske zaštite”, izravno pod naslovom umeće se sljedeća napomena:

               „Ne dovodeći u pitanje činjenicu da se Unijine mjere trgovinske zaštite primjenjuju u Ujedinjenoj Kraljevini u vezi sa Sjevernom Irskom, upućivanja na „države članice” ili „Uniju” u uredbama (EU) 2016/1036, (EU) 2016/1037, (EU) 2015/478 i (EU) 2015/755 ne tumače se tako da uključuju Ujedinjenu Kraljevinu u vezi sa Sjevernom Irskom. Osim toga, uvoznici koji u Uniji plaćaju antidampinške ili kompenzacijske pristojbe za uvoz robe ocarinjene u Sjevernoj Irskoj mogu zatražiti povrat takve pristojbe na temelju članka 11. stavka 8. Uredbe (EU) 2016/1036 ili članka 21. Uredbe (EU) 2016/1037.”;

               10.pod naslovom „6. Uredbe o bilateralnim zaštitnim mjerama”, izravno pod naslovom umeće se sljedeća napomena:

               „Ne dovodeći u pitanje činjenicu da se Unijine bilateralne zaštitne mjere primjenjuju u Ujedinjenoj Kraljevini u odnosu na Sjevernu Irsku, upućivanja na „države članice” ili „Uniju” u uredbama navedenima u nastavku ne tumače se tako da uključuju Ujedinjenu Kraljevinu u vezi sa Sjevernom Irskom.”;

               11.pod naslovom „25. Otpad” iza unosa „Direktiva (EU) 2019/904 Europskog parlamenta i Vijeća od 5. lipnja 2019. o smanjenju utjecaja određenih plastičnih proizvoda na okoliš” umeće se sljedeća napomena:

               „U pogledu primjene tih članaka i dijelova na Ujedinjenu Kraljevinu i u Ujedinjenoj Kraljevini u vezi sa Sjevernom Irskom, svako upućivanje na „3. srpnja 2021.” u članku 4. stavku 1., članku 14. i članku 17. stavku 1. treba tumačiti kao „1. siječnja 2022.”. Članci 2., 3., 14. i 17. te dio F Priloga primjenjuju se samo u onoj mjeri u kojoj se odnose na članke od 4. do 7.”

               Članak 2.

               Ova Odluka stupa na snagu sljedećeg dana od dana donošenja.

               Sastavljeno u ...

               Za Zajednički odbor

               Supredsjednici

                     (1)

                        SL L 53, 22.2.2019., str. 1.

                     (2)

                        SL L 22, 26.1.2005., str. 1.

                     (3)

                        SL L 155, 12.6.2019., str. 1.

                     (4)

                        SL L 334, 16.12.2011., str. 1.

                     (5)

                        SL 125, 11.7.1966., str. 2298, posebno izdanje na engleskom jeziku: serija I., svezak 1965. – 1966., str. 132.

                     (6)

                        SL L 226, 13.8.1998., str. 16.

                     (7)

                        SL L 205, 1.8.2008., str. 28.


               EUROPSKA KOMISIJA
            Bruxelles, 27.1.2021.
            COM(2020) 833 final/2
            2020/0369(NLE)
            COM(2020) 833 final of 10.12.2020 downgraded on 27.1.2021
            Prijedlog
            ODLUKE VIJEĆA
            o stajalištu koje treba zauzeti u ime Unije u okviru Zajedničkog odbora osnovanog člankom 164. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu prisutnosti Unije

               OBRAZLOŽENJE

               1.Predmet prijedloga

               Komisija predlaže da Vijeće odobri stajalište koje treba zauzeti u ime Unije u okviru Zajedničkog odbora osnovanog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) o odluci Zajedničkog odbora u pogledu praktičnih uputa o izvršenju prava iz članka 12. stavka 2. Protokola o Irskoj i Sjevernoj Irskoj uz Sporazum o povlačenju („Protokol”).

               2.Kontekst prijedloga

                  Na temelju članka 12. prvog stavka Protokola tijela Ujedinjene Kraljevine odgovorna su za provedbu i primjenu odredaba prava Unije koje se primjenjuju na temelju Protokola. U skladu s člankom 12. drugim stavkom predstavnici Unije imaju pravo biti prisutni tijekom svih aktivnosti tijelâ Ujedinjene Kraljevine koje se odnose na provedbu i primjenu odredaba prava Unije koje se primjenjuju na temelju ovog Protokola, i svih aktivnosti koje se odnose na provedbu i primjenu članka 5., a Ujedinjena Kraljevina na zahtjev mora dostaviti sve relevantne informacije o tim aktivnostima i omogućiti takvu prisutnost predstavnika Unije, dostaviti im informacije i provesti mjere kontrole koje zatraže predstavnici Unije.

                  Prisutnost Unije utvrđena člankom 12. Protokola trebala bi Uniji osigurati učinkovito praćenje primjene i provedbe prava Unije koje tijela Ujedinjene Kraljevine primjenjuju u vezi sa Sjevernom Irskom. U članku 12. stavku 4. Protokola izričito se navodi da u tom pogledu institucije i tijela Unije, uključujući osobito Sud Europske unije, imaju iste ovlasti kao i one koje su im dodijeljene na temelju prava Unije.

               3.Stajalište koje treba zauzeti u ime Unije

               Praktične upute o izvršenju pravâ na temelju članka 12. stavka 2. Protokola

               Kako bi prava dodijeljena na temelju članka 12. stavka 2. Protokola bila djelotvorna, praktičnim uputama utvrđenima odlukom Zajedničkog odbora predviđaju se

               –povlastice i imuniteti predstavnika Unije koji izvršavaju ta prava Unije;

               –načini traženja informacija;

               –opći elektronički pristup informacijskim sustavima Ujedinjene Kraljevine relevantnima za provedbu Protokola; i

               –načini traženja mjera kontrole.

               Treba napomenuti da izvršenje prava na temelju članka 12. stavka 2. nije ograničeno na državno područje Sjeverne Irske, nego se odnosi na sve aktivnosti koje tijela Ujedinjene Kraljevine provode u vezi s provedbom Protokola bez obzira na njihovu lokaciju.

               4.Pravna osnova

               4.1.Postupovna pravna osnova

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Odluka koju Zajednički odbor treba donijeti akt je koji proizvodi pravne učinke. Predviđeni akt postat će obvezujući za stranke u skladu s člankom 166. Sporazuma.

               Predviđenim aktom ne dopunjuje se niti mijenja institucionalni okvir Sporazuma.

               Stoga je postupovnopravna osnova za predloženu odluku članak 218. stavak 9. UFEU-a.

               4.2. Materijalnopravna osnova

               Odlukom o „prisutnosti Unije” utvrđuju se uvjeti za provedbu Sporazuma o povlačenju koji je sklopljen na temelju članka 50. UEU-a. Budući da je Protokol o Sjevernoj Irskoj trgovinski sporazum između EU-a i Ujedinjene Kraljevine u vezi sa Sjevernom Irskom, pravna je osnova i članak 207. UFEU-a.

               Stoga je materijalnopravna osnova predložene odluke članak 50. UEU-a i članak 207. UFEU-a.

               4.3.
                     Zaključak

               Pravna osnova predložene odluke trebali bi biti članak 50. UEU-a i članak 207. UFEU-a u vezi s člankom 218. stavkom 9. UFEU-a.

               5.Objava predviđenog akta

               Budući da se odluka Zajedničkog odbora odnosi na provedbu materijalnih odredaba Protokola, primjereno ju je nakon donošenja objaviti u Službenom listu Europske unije.

               2020/0369 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Unije u okviru Zajedničkog odbora osnovanog člankom 164. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu prisutnosti Unije

               VIJEĆE EUROPSKE UNIJE,

               uzimajući u obzir Ugovor o Europskoj uniji, a posebno njegov članak 50. stavak 2.,

               uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) Unija je sklopila Odlukom Vijeća (EU) 2020/135
                  1
                 od 30. siječnja 2020., a stupio je na snagu 1. veljače 2020.

               (2)Člankom 166. Sporazuma o povlačenju Zajednički odbor ovlašćuje se za donošenje odluka o svim pitanjima za koja je to predviđeno Sporazumom o povlačenju. Protokol o Irskoj / Sjevernoj Irskoj („Protokol”) sastavni je dio Sporazuma o povlačenju.

               (3)Člankom 12. stavkom 2. Protokola utvrđuje se pravo prisutnosti Unije prilikom svih aktivnosti Ujedinjene Kraljevine koje se odnose na provedbu i primjenu odredaba prava Unije koje se primjenjuju na temelju ovog Protokola i članka 5. Protokola. Njime se posebno predviđa pravo u pogledu zahtijevanja informacija od tijela Ujedinjene Kraljevine koje se odnose na te aktivnosti te zahtjeva da ta tijela provedu mjere kontrole.

               (4)Člankom 12. stavkom 3. Protokola predviđa se odluka Zajedničkog odbora kojom se utvrđuju praktične upute o izvršenju prava koja su u tom pogledu zajamčena Protokolom. Tim praktičnim uputama trebalo bi se osigurati stvarno izvršenje prava predstavnika Unije utvrđena člankom 12. stavka 2. Protokola.

               (5)Prisutnost Unije predviđena Protokolom treba uzeti u obzir jedinstvene okolnosti na otoku Irskoj, a prava predstavnika Unije trebala bi se izvršavati uz dužno poštovanje stranog suvereniteta, a posebno Sporazuma na Veliki petak ili Sporazuma iz Belfasta od 10. travnja 1998.

               (6)Stoga je primjereno utvrditi stajalište koje treba zauzeti u ime Unije u okviru Zajedničkog odbora,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u okviru Zajedničkog odbora osnovanog člankom 164. Sporazuma o povlačenju u pogledu odluke koju treba donijeti u skladu s člankom 12. Protokola temelji se na nacrtu odluke Zajedničkog odbora priloženom ovoj Odluci.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik/Predsjednica

                     (1)

                        SL  L 29, 31.1.2020., str. 1.

    ---documentbreak---

               EUROPSKA KOMISIJA
            Bruxelles, 27.1.2021.
            COM(2020) 833 final/2
            COM(2020) 833 final of 10.12.2020 downgraded on 27.1.2021
            PRILOG

            Prijedlogu odluke Vijeća
            o stajalištu koje treba zauzeti u ime Unije u okviru Zajedničkog odbora osnovanog člankom 164. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu prisutnosti Unije

               PRILOG
                  Nacrt odluke ZO-a o članku 12. stavku 2. Protokola

               ODLUKA br. [x]/2020 ZAJEDNIČKOG ODBORA OSNOVANOG SPORAZUMOM O POVLAČENJU UJEDINJENE KRALJEVINE VELIKE BRITANIJE I SJEVERNE IRSKE IZ EUROPSKE UNIJE I EUROPSKE ZAJEDNICE ZA ATOMSKU ENERGIJU

               [datum]

               o praktičnim uputama o izvršenju prava predstavnika Unije iz članka 12. stavka 2. Protokola o Irskoj / Sjevernoj Irskoj

               Članak 1.
                  Predmet

               1.Ovom se Odlukom utvrđuju praktične upute o izvršenju pravâ Unije putem njezinih predstavnika iz članka 12. stavka 2. Protokola o Irskoj / Sjevernoj Irskoj („Protokol”)

               2.Za potrebe ove Odluke „obuhvaćene aktivnosti” znači sve aktivnosti tijela Ujedinjene Kraljevine koje se odnose na provedbu i primjenu odredbi prava Unije koje se primjenjuju na temelju ovog Protokola i svih aktivnosti koje se odnose na provedbu i primjenu članka 5. Protokola, uključujući odluke Zajedničkog odbora donesene na temelju njega, u skladu s člankom 12. stavkom 2. Protokola.

                  Članak 2.
                  Predstavnici Unije

               1.Unija osigurava da njezini predstavnici koji izvršavaju prava na temelju članka 12. stavka 2. Protokola djeluju u dobroj vjeri i usko surađuju s tijelima Ujedinjene Kraljevine koja provode obuhvaćene aktivnosti te da s njima održavaju blisku komunikaciju.

               2.Predstavnici Unije koji izvršavaju prava na temelju članka 12. stavka 2. Protokola ne smiju sudjelovati ni u kakvim aktivnostima koje nisu povezane s izvršenjem tih prava.

               3.Pri izvršenju njihova prava na prisutnost predstavnici Unije uzimaju u obzir smjernice koje su im dostavila tijela Ujedinjene Kraljevine u pogledu njihove sigurnosti i sigurnosti drugih. Oni poštuju sve zahtjeve koje su zakonito nametnula tijela Ujedinjene Kraljevine nadležna za izvršavanje zakona, podložno trećem dijelu glavama  XII. i XIII. (člancima 120. i 121.) Sporazuma o povlačenju.

               4.Unija osigurava da njezini predstavnici ne otkrivaju informacije o kojima imaju saznanja zbog izvršenja prava iz članka 12. stavka 2. Protokola, osim institucijama, tijelima, uredima i agencijama Unije te tijelima Ujedinjene Kraljevine i ako ih je ovlastila nadležna institucija, tijelo, ured ili agencija Unije.

               5.Predstavnici Unije imaju pravo biti prisutni tijekom obuhvaćenih aktivnosti u Ujedinjenoj Kraljevini, uključujući sva mjesta na kojima roba ili životinje ulaze u Sjevernu Irsku ili iz nje izlaze preko luka ili zračnih luka. Predstavnici Unije smiju pristupiti objektima iz članka 3. stavka 1. samo ako su predstavnici tijelâ Ujedinjene Kraljevine prisutni i koriste se njima za potrebe provedbe obuhvaćenih aktivnosti ili ako objekt na neki drugi način služi u tu svrhu. Predstavnici Unije mogu pratiti bilo koje predstavnike tijela Ujedinjene Kraljevine kad god ona provode bilo koju od obuhvaćenih aktivnosti, uključujući inspekcije lokacija koje nisu navedene u prethodnoj rečenici.

               6.Ujedinjena Kraljevina olakšava prisutnost predstavnika Unije koji izvršavaju prava iz članka 12. stavka 2. Protokola i osigurava svu opremu, sadržaje i druge objekte, kao što su odgovarajuće opremljene radne stanice i odgovarajuće informatičke veze, potrebne za obavljanje njihovih zadaća.

               7.Arhivi Unije o svim informacijama povezanima s bilo kojom obuhvaćenom aktivnosti nepovredivi su.

               8.Predstavnicima Unije koji se nalaze u Ujedinjenoj Kraljevini ne smije se ometati slobodno kretanje u Ujedinjenoj Kraljevini za potrebe izvršenja prava iz članka 12. stavka 2. Protokola.

               9.Prilikom izvršenja prava iz članka 12. stavka 2. Protokola, predstavnici Unije imaju identifikacijsku iskaznicu s fotografijom kojom se potvrđuje njihovo ime, funkcija te institucija, tijelo, ured ili agencija Unije. Unija izdaje takve identifikacijske iskaznice na oglednom primjerku koji daje na uvid Ujedinjenoj Kraljevini u roku od mjesec dana od stupanja na snagu ove Odluke.

               10.Po dolasku na mjesta na kojima se izvršavaju prava iz članka 12. stavka 2. Protokola predstavnik Unije predočuje identifikacijsku iskaznicu iz stavka 9. Podložno stavku 3., nakon propisne identifikacije, predstavniku Unije odmah se odobrava pristup objektu.

               11.Predstavnici Unije imaju pravo putovati u Ujedinjenu Kraljevinu bez prethodne obavijesti ili odobrenja za potrebe izvršenja prava iz članka 12. stavka 2. Protokola. Oni mogu putovati u Ujedinjenu Kraljevinu na temelju propusnice koju izdaje Unija.

               12.Za potrebe izvršenja prava iz članka 12. stavka 2. Protokola predstavnici Unije u Ujedinjenoj Kraljevini zajedno sa svojim bračnim drugovima i uzdržavanim članovima njihovih obitelji, ne podliježu imigracijskim ograničenjima ni formalnostima za prijavu stranaca.

               13.Za potrebe izvršenja prava iz članka 12. stavka 2. Protokola u Ujedinjenoj Kraljevini predstavnici Unije uživaju jednake olakšice koje se uobičajeno dodjeljuju dužnosnicima međunarodnih organizacija koji borave u Ujedinjenoj Kraljevini vezano uz monetarne ili devizne propise te su oslobođeni od nacionalnih poreza na svoje plaće, nadnice i prihode koje im isplaćuju Unija ili države članice. Takve se povlastice i imuniteti oporezivanja ne primjenjuju na predstavnika Unije koji je britanski državljanin (osim britanskog državljanina koji je također državljanin države članice Unije i koji nije rezident Ujedinjene Kraljevine u trenutku imenovanja) ili koji ima stalno boravište u Ujedinjenoj Kraljevini.

               14.Za potrebe izvršenja prava iz članka 12. stavka 2. Protokola u Ujedinjenoj Kraljevini predstavnici Unije imaju pravo uvoziti i ponovno izvoziti bez carine svoje pokućstvo i druge predmete za osobnu uporabu, uključujući motorna vozila.

               15.Aktivnosti predstavnika Unije u Ujedinjenoj Kraljevini na temelju članka 12. stavka 2. Protokola smatraju se za potrebe trećeg dijela glava XII. i XIII. (članaka 120. i 121.). Sporazuma o povlačenju aktivnostima Unije na temelju Sporazuma o povlačenju.

                  Članak 3.
                  Kontaktne točke

               1.Ujedinjena Kraljevina Uniji dostavlja popis tijela koja provode obuhvaćene aktivnosti i njihovih objekata.

               Ujedinjena Kraljevina određuje kontaktnu točku za svako tijelo iz prvog podstavka i dostavlja Uniji relevantne podatke za kontakt.

               2.Ujedinjena Kraljevina promptno obavješćuje Uniju o svim izmjenama popisa iz prvog podstavka stavka 1. ili svakoj promjeni kontaktne točke ili njezinih pojedinosti.

               3.Unija određuje kontaktnu točku za potrebe stavka 2.

                  Članak 4.
                  Načini traženja informacija

               1.Predstavnik Ujedinjene Kraljevine ili kontaktna točka, ovisno o slučaju, promptno odgovaraju na svaki zahtjev za informacije, čime se predstavniku Unije daje dovoljno vremena za procjenu informacija za potrebe izvršenja prava iz članka 12. stavka 2. Protokola.

               2.Ako tijela Ujedinjene Kraljevine smatraju da zahtjev za informacije nije jasan ili dovoljno relevantan ili da bi ih zbog opsega traženih informacija ispunjavanje zahtijeva previše opterećivalo, mogu zatražiti od predstavnika Unije koji je podnio zahtjev da pojasni ili precizira njegovo područje primjene.

               3.Prilikom izvršenja prava iz članka 12. stavka 2. Protokola i uzimajući u obzir njihove obveze iz članka 2. stavka 1. ove Odluke, predstavnici Unije imaju pravo ispitati i, prema potrebi, napraviti preslike dokumenata i evidencije o relevantnim informacijama o obuhvaćenim aktivnostima koje posjeduju tijela Ujedinjene Kraljevine. Unija štiti te informacije u skladu s člankom 2. stavkom 4.

               4.Predstavnici Unije mogu zatražiti da tijela Ujedinjene Kraljevine koja provode obuhvaćene aktivnosti dostave relevantne informacije o tim aktivnostima.

                  Članak 5.
                  Elektronički pristup primjenjivim informacijskim sustavima, bazama podataka i mrežama

               1.Na zahtjev Unije Ujedinjena Kraljevina predstavnicima Unije odobrava stalni elektronički pristup u stvarnom vremenu relevantnim informacijama sadržanima u mrežama, informacijskim sustavima i bazama podataka Ujedinjene Kraljevine i nacionalnim modulima sustava Unije Ujedinjene Kraljevine (dalje u tekstu: „IT sustavi”) navedenima u Prilogu 1. u mjeri u kojoj je to potrebno predstavnicima Unije za ostvarivanje prava iz članka 12. stavka 2. Protokola. Unija osigurava da njezini predstavnici štite takve informacije u skladu sa stavcima 3. i 4.

               2.Ujedinjena Kraljevina, na zahtjev Unije, predstavnicima Unije odobrava i elektronički pristup relevantnim informacijama sadržanima u IT sustavima iz Priloga 2. u mjeri u kojoj je to predstavnicima Unije potrebno za izvršenje prava iz članka 12. stavka 2. Protokola. Unija osigurava da njezini predstavnici štite takve informacije u skladu sa stavcima 3. i 4.

               3.Predstavnici Unije moraju poštovati sigurnosne i druge korisničke zahtjeve svakog od tih IT sustava u pogledu pristupa koji im je odobren i koji se može koristiti i na daljinu.

               4.Unija osigurava da se njezini predstavnici koriste informacijama iz stavaka 1. i 2. samo za potrebe izvršenja prava iz članka 12. stavka 2. Protokola. Unija osigurava da njezini predstavnici ne otkrivaju informacije kojima pristupaju u skladu sa stavcima 1. i 2., osim institucijama, tijelima, uredima i agencijama Unije te tijelima Ujedinjene Kraljevine, osim ako su ih za to ovlastila carinska tijela Ujedinjene Kraljevine i nadležna institucija, tijelo, ured ili agencija Unije. Carinska tijela Ujedinjene Kraljevine ne smiju odbiti odobriti takvo objavljivanje, osim ako za to navedu dobro utemeljen razlog.

               5.Ujedinjena Kraljevina pravodobno obavješćuje Uniju o svakoj promjeni u pogledu postojanja, područja primjene ili rada IT sustava navedenih u prilozima 1. i 2. prije nego što takve promjene stupe na snagu.

                  Članak 6.
                  Načini traženja mjera kontrole

               1.Predstavnici Unije mogu zatražiti mjere kontrole u pojedinačnim slučajevima usmeno i pismeno. U takvim se zahtjevima navodi propisno obrazloženje za traženje posebne mjere kontrole. Zahtjevi se obično upućuju relevantnoj osobi za kontakt tijela Ujedinjene Kraljevine, ali usmeni zahtjevi mogu se uputiti i predstavniku tijelâ Ujedinjene Kraljevine.

               2.Tijela Ujedinjene Kraljevine promptno provode zatraženu mjeru kontrole.

               3.Ako tijela Ujedinjene Kraljevine smatraju da su obrazloženja iz zahtjeva predstavnika Unije nedostatna ili nejasna, tijela Ujedinjene Kraljevine mogu od predstavnika Unije zatražiti detaljnije objašnjenje njihovih obrazloženja.

                  Članak 7.

               Zajednički odbor preispituje ovu Odluku najkasnije [tri] godine od njezina stupanja na snagu i na zahtjev Unije ili Ujedinjene Kraljevine.

                  Članak 8.
                  Stupanje na snagu

               Ova Odluka stupa na snagu 1. siječnja 2021.

               Sastavljeno u ...

               Za Zajednički odbor

               Supredsjednici

               Prilog 1.: IT sustavi koji sadržavaju informacije potrebne za provedbu zakonodavstva Unije iz prve rečenice članka 5. stavka 3. Protokola i članka 5. stavaka 1. i 2. Protokola

               ●
                     Usluga za carinske deklaracije (CDS) uključujući profile rizika i informacije o podnošenju i privremenom skladištenju robe, ako su dostupni

               ●
                     Usluga za kretanje teretnih vozila (GVMS)

               ●
                     Sustav za ciljano praćenje tereta, uključujući informacije prikupljene alternativnim sredstvima povezane s deklaracijom Ujedinjene Kraljevine na izvoznim deklaracijama

               ●
                     Nacionalna domena sustava kontrole uvoza za Sjevernu Irsku (ICS), uključujući profile rizika

               ●
                     Nacionalna domena novog računalnog provoznog sustava za Sjevernu Irsku (NCTS)

               Drugi sustavi kojima se tijela Ujedinjene Kraljevine služe u svrhu provedbe članka 5. stavaka 2. i 4. i članka 6. stavka 1. Protokola, uključujući informacije o odobrenjima (relevantna odobrenja i odluke iz Carinskog zakonika Unije i Protokola).

               Prilog 2.: Ostali IT sustavi koji sadrže informacije potrebne za obavljanje obuhvaćenih aktivnosti

               ●
                     Nacionalna domena sustava kontrole kretanja trošarinskih proizvoda (EMCS)

               ●
                     Nacionalna domena sustava razmjene informacija o PDV-u (VIES) i sve relevantne baze podataka Ujedinjene Kraljevine za uvid u podatke o registraciji trgovaca iz Sjeverne Irske i informacije koje oni dostavljaju poreznoj upravi Ujedinjene Kraljevine o oporezivim transakcijama povezanima sa stjecanjem robe unutar EU-a koje se odvijaju u Sjevernoj Irskoj i koje su ti trgovci dužni prijaviti.

               ●
                     Nacionalna domena sustava „sve na jednom mjestu” za uvoz i sustava „sve na jednom mjestu”(IOSS i OSS)

               ●
                     Nacionalna domena za povrat PDV-a


               EUROPSKA KOMISIJA
            Bruxelles, 27.1.2021.
            COM(2020) 835 final/2
            COM(2020) 835 final of 10.12.2020 downgraded on 27.1.2021
            Prijedlog
            ODLUKE VIJEĆA
            na temelju članka 218. stavka 9. UFEU-a o stajalištu koje treba zauzeti u ime Unije u Zajedničkom odboru osnovanom člankom 164. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu poljoprivrednih subvencija

               OBRAZLOŽENJE

               1.Predmet prijedloga

               Komisija predlaže da Vijeće odobri stajalište koje u ime Unije treba zauzeti u Zajedničkom odboru osnovanom Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) o odluci Zajedničkog odbora u pogledu izuzeća poljoprivrednih subvencija, uključujući mjere za potporu proizvodima ribarstva i akvakulture, od primjene pravila Unije o državnim potporama koja se primjenjuju na Ujedinjenu Kraljevinu i u Ujedinjenoj Kraljevini u vezi sa Sjevernom Irskom u skladu s člankom 10. stavkom 1. Protokola o Irskoj i Sjevernoj Irskoj uz Sporazum o povlačenju („Protokol”), predviđenog u članku 10. stavku 2. Protokola. U skladu s člankom 10. stavkom 2. u vezi s Prilogom 6. Protokola, ovom bi se odlukom trebali utvrditi najmanje i. maksimalna ukupna godišnja razine potpore te ii. minimalni postotak usklađenosti s WTO-om („zelena kutija”) predviđene člankom 10. Protokola o Irskoj / Sjevernoj Irskoj (Protokol).

               2.Kontekst prijedloga

               Na temelju članka 10. Protokola sve mjere Ujedinjene Kraljevine kojima se podupiru proizvodnja i trgovina poljoprivrednim proizvodima u Sjevernoj Irskoj podliježu primjeni pravila Unije o državnim potporama iz Priloga 5. Protokolu ako te mjere utječu na tu trgovinu između Sjeverne Irske i Unije. Istodobno se njime predviđa izuzeće od primjene prava Unije za utvrđene maksimalne ukupne godišnje razine potpore, pod uvjetom da je utvrđeni minimalni postotak te izuzete potpore u skladu s odredbama Priloga 2. Sporazumu WTO-a o poljoprivredi.

               Zajednički odbor utvrđuje početnu maksimalnu ukupnu godišnju razinu izuzete potpore i početni minimalni postotak uzimajući u obzir najnovije dostupne informacije u skladu s Prilogom 6. Protokolu.

               Pri utvrđivanju početne maksimalne ukupne godišnje razine izuzete potpore za poljoprivredni sektor Protokolom se predviđa, među ostalim, razmatranje budućeg programa potpore poljoprivredi Ujedinjene Kraljevine te godišnjeg prosjeka ukupnog iznosa rashoda nastalih u Sjevernoj Irskoj u okviru zajedničke poljoprivredne politike unutar tekućeg višegodišnjeg financijskog okvira (VFO) za razdoblje 2014.–2020.

               Pri utvrđivanju početnog minimalnog postotka koji se primjenjuje na maksimalne ukupne godišnje razine izuzete potpore za poljoprivredni sektor Protokolom se predviđa, među ostalim, razmatranje programa potpore poljoprivredi Ujedinjene Kraljevine te postotka usklađenosti ukupnih rashoda u okviru zajedničke poljoprivredne politike u Uniji s odredbama iz Priloga 2. Sporazumu WTO-a o poljoprivredi prijavljenom u predmetnom razdoblju.

               3.Stajalište koje treba zauzeti u ime Unije

               Utvrđivanje maksimalne ukupne godišnje razine potpore i minimalnog postotka u skladu s odredbama Priloga 2. Sporazumu WTO-a o poljoprivredi.

               Maksimalna ukupna godišnja razina potpore utvrđuje se na temelju dodjela za rashode za prvi i drugi stup u okviru zajedničke poljoprivredne politike (ZPP).

               Za prvi stup (Europski fond za jamstva u poljoprivredi – EFJP) relevantna razina rashoda izračunana je na temelju dvaju glavnih elemenata: raspodjeli rashoda Ujedinjene Kraljevine za izravna plaćanja te rashoda povezanih s mjerama potpore tržištu na temelju godišnjih izjava o poravnanju računa za financijske godine 2014.–2019. Potonje uključuje rashode koje je agencija za plaćanja Ujedinjene Kraljevine imala u okviru zajedničke organizacije tržišta (ZOT) za Sjevernu Irsku. Budući da nedostaju podaci iz računa koji su već poravnani za financijsku godinu 2020., prosječni godišnji iznos izračunan je temeljem razdoblja 2014.–2019., dijeljenjem cjelokupnog iznosa na šest godina.

               Za drugi stup (Europski poljoprivredni fond za ruralni razvoj – EPFRR) razmatrani iznos temelji se na sedmogodišnjem prosjeku dodijeljenih sredstava u odobrenom programu ruralnog razvoja (uključujući dodatno nacionalno financiranje i dodatno financiranje izvan područja primjene članka 42. Ugovora o funkcioniranju Europske unije).

               U godini teške i nepredvidive krize trebalo bi povećati maksimalnu ukupnu godišnju razinu potpore.

               Maksimalna razina izuzete potpore za ribarstvo temelji se i na prosječnoj potrošnji u okviru višegodišnjeg financijskog okvira (2014.–2020.). Ona se utvrđuje kao maksimalna razina potpore u petogodišnjem razdoblju s godišnjom gornjom granicom.

               Kako bi se osiguralo da se kvantitativnim izuzećem određene razine potpore od primjene pravila Unije o državnim potporama kvalitativno ne ugrožavaju materijalni zahtjevi za potporu u sektoru ribarstva utvrđeni pravom Unije, u Zajedničkoj odluci odražavaju se kriteriji prihvatljivosti u pogledu vrste operacija koje se podupiru kako je predviđeno pravom Unije isključivanjem određenih operacija koje će se financirati iz izuzetog iznosa.

               Minimalni postotak izuzete potpore koji mora biti u skladu s odredbama Priloga 2. Sporazumu WTO-a o poljoprivredi temelji se na prosječnoj stopi usklađene potpore EU-a. Ta stopa izračunana je na temelju obavijesti EU-a WTO-u o domaćoj potpori za proračunske godine EU-a od 2014. do 2018., posljednje godine u okviru trenutačnog VFO-a za koji su dostupne obavijesti (petogodišnji prosjek).

               4.Pravna osnova

               4.1.Postupovna pravna osnova

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Odluka koju je Zajednički odbor pozvan donijeti akt je koji proizvodi pravne učinke. Predviđeni akt bit će obvezujući za stranke u skladu s člankom 166. Sporazuma.

               Predviđenim aktom ne dopunjuje se niti mijenja institucionalni okvir Sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalnopravna osnova

               Odlukom o „poljoprivrednim subvencijama” utvrđuju se uvjeti za provedbu Sporazuma o povlačenju koji je sklopljen na temelju članka 50. Budući da je Protokol o Sjevernoj Irskoj trgovinski sporazum između EU-a i Ujedinjene Kraljevine u vezi sa Sjevernom Irskom, pravna je osnova i članak 207. UFEU-a.

               Stoga je materijalnopravna osnova predložene odluke članak 50. UEU-a i članak 207. UFEU-a.

               4.3.Zaključak

               Pravna osnova predložene odluke trebali bi biti članak 50. UEU-a i članak 207. UFEU-a u vezi s člankom 218. stavkom 9. UFEU-a.

               5.Objava predviđenog akta

               S obzirom na to da će se odlukom Zajedničkog odbora provesti određene odredbe Sporazuma o povlačenju, primjereno je odluku nakon donošenja objaviti u Službenom listu Europske unije.

               Prijedlog

               ODLUKE VIJEĆA

               na temelju članka 218. stavka 9. UFEU-a o stajalištu koje treba zauzeti u ime Unije u Zajedničkom odboru osnovanom člankom 164. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu poljoprivrednih subvencija

               VIJEĆE EUROPSKE UNIJE,

               uzimajući u obzir Ugovor o Europskoj uniji, a posebno njegov članak 50. stavak 2.,

               uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) Unija je sklopila Odlukom Vijeća (EU) 2020/135
                  1
                 od 30. siječnja 2020., a stupio je na snagu 1. veljače 2020.

               (2)Člankom 166. Sporazuma o povlačenju Zajednički odbor se ovlašćuje za donošenje odluka o svim pitanjima za koja je to predviđeno tim sporazumom. Protokol o Irskoj i Sjevernoj Irskoj uz Sporazum o povlačenju („Protokol”) sastavni je dio tog sporazuma.

               (3)Na temelju članka 10. stavka 1. Protokola o Irskoj / Sjevernoj Irskoj mjere koje Ujedinjena Kraljevina poduzima za podupiranje proizvodnje i trgovine poljoprivrednim proizvodima, uključujući proizvode ribarstva i akvakulture, u Sjevernoj Irskoj podliježu pravilima Unije o državnim potporama iz Priloga 5. Protokolu ako te mjere utječu na tu trgovinu između Sjeverne Irske i Unije. Istodobno se člankom 10. stavkom 2. predviđa izuzeće od primjene prava Unije do utvrđene maksimalne ukupne godišnje razine potpore, pod uvjetom da je utvrđeni minimalni postotak te izuzete potpore u skladu s odredbama Priloga 2. Sporazumu WTO-a o poljoprivredi.

               (4)Maksimalnu ukupnu godišnju razinu potpore i minimalni postotak trebalo bi utvrditi uzimajući u obzir razmatranja navedena u Prilogu 6. Protokolu.

               (5)Za potrebe izračuna maksimalne ukupne godišnje razine potpore za poljoprivredne proizvode, osim proizvoda ribarstva i akvakulture, uzimaju se u obzir prosječni rashodi koji su nastali i koji se predviđaju za Sjevernu Irsku u okviru zajedničke poljoprivredne politike (ZPO) iz VFO-a za razdoblje 2014.–2020.

               (6)Za potrebe utvrđivanja minimalnog postotka uzima se u obzir prosječna stopa potpore EU-a koja je u skladu s odredbama Priloga 2. Sporazumu WTO-a o poljoprivredi temeljem obavijesti o potpori EU-a WTO-u za posljednjih pet godina, razdoblja za koje su WTO-u podnesene obavijesti u okviru trenutačnog VFO-a.

               (7)Stoga bi maksimalna ukupna godišnja razina potpore trebala iznositi 429 milijuna EUR za subvencije u poljoprivrednom sektoru.

               (8)Maksimalna razina potpore za proizvode ribarstva i akvakulture temeljena na prosječnoj potrošnji u okviru višegodišnjeg financijskog okvira (2014. – 202019.) trebala bi iznositi 19,5 milijuna EUR tijekom petogodišnjeg razdoblja s godišnjom gornjom granicom od 4,5 milijuna EUR za svaku godinu.

               (9)Kako bi se izbjeglo korištenje izuzetih potpora za financiranje operacija koje inače nisu prihvatljive za potpore u sektoru ribarstva, odluka Zajedničkog odbora trebala bi odražavati i neprihvatljivost određenih operacija kako je predviđeno pravom Unije.

               (10)Stoga je primjereno utvrditi stajalište koje u ime Unije treba zauzeti u okviru Zajedničkog odbora,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u okviru Zajedničkog odbora osnovanog člankom 164. Sporazuma o povlačenju u pogledu odluke koju treba donijeti u skladu s člankom 10. Protokola temelji se na nacrtu odluke Zajedničkog odbora priloženom ovoj Odluci.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 29, 31.1.2020., str. 1.

    ---documentbreak---

               EUROPSKA KOMISIJA
            Bruxelles, 27.1.2021.
            COM(2020) 835 final/2
            COM(2020) 835 final of 10.12.2020 downgraded on 27.1.2021
            PRILOG

            Prijedlogu odluke Vijeća
            na temelju članka 218. stavka 9. UFEU-a o stajalištu Unije o nacrtu odluke Zajedničkog odbora u pogledu poljoprivrednih subvencija

               NACRT ODLUKE br. […/2020] ZAJEDNIČKOG ODBORA EUROPSKA UNIJA – UJEDINJENA KRALJEVINA

               od […] 2020.

               o utvrđivanju početne maksimalne ukupne godišnje razine izuzete potpore i početnog minimalnog postotka iz članka 10. stavka 2. Protokola o Irskoj / Sjevernoj Irskoj uz Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju

               ZAJEDNIČKI ODBOR

               uzimajući u obzir Protokol o Irskoj / Sjevernoj Irskoj uz Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno njegov članak 10. stavak 2. i Prilog 6.,

               ODLUČIO JE:

               Članak 1.

               Ukupna godišnja razine potpore za poljoprivredne proizvode, osim proizvoda ribarstva i akvakulture

               1. Početna maksimalna ukupna godišnja razina izuzete potpore iz članka 10. stavka 2. Protokola o Irskoj / Sjevernoj Irskoj za poljoprivredne proizvode, osim proizvoda ribarstva i akvakulture, iznosi 382,2 milijuna GBP
                  1
               .

               2. Ujedinjena Kraljevina može povećati maksimalnu ukupnu godišnju razinu izuzete potpore iz stavka 1. do dodatnog iznosa od 25,03 milijuna GBP u određenoj godini za dio iznosa maksimalne ukupne godišnje razine izuzete potpore koji nije potrošen u prethodnoj kalendarskoj godini.

               3. Maksimalna ukupna godišnja razina izuzete potpore iz stavka 1. povećava se za iznos od 6,8 milijuna GBP za određenu godinu:

               a) ako je tijekom te godine Europska unija poduzela mjere koje se odnose na Republiku Irsku na temelju dijela II. glave I. poglavlja I. ili članaka 219., 220. ili 221. Uredbe (EU) br. 1308/2013
                  2
               ; ili

               b) zbog:

               i. bolesti životinja;

               ii. događaja i okolnosti koji značajno remete tržište ili prijete njegovim remećenjem, u slučaju da je vjerojatno da će se takvo stanje ili njegovi učinci na tržište nastaviti ili pogoršati;

               iii. situacije ozbiljnog tržišnog poremećaja izravno povezanog s gubitkom povjerenja potrošača do kojeg je došlo zbog rizika za zdravlje ljudi, životinja ili biljaka i zbog rizika od bolesti; ili

               iv. prirodne katastrofe koja pogađa državno područje Sjeverne Irske i ne utječe jednako na cijeli otok Irske.

               Točka (b) primjenjuje se samo ako Ujedinjena Kraljevina obavijesti Europsku uniju najmanje deset dana prije nego što iskoristi povećanu ukupnu godišnju razinu potpore.

               Članak 2.

               Ukupna godišnja razine potpore za proizvode ribarstva i akvakulture

               1. Početna maksimalna ukupna godišnja razina izuzete potpore iz članka 10. stavka 2. Protokola o Irskoj / Sjevernoj Irskoj za proizvode ribarstva i akvakulture je 16,93 milijuna GBP tijekom prvih pet godina nakon stupanja na snagu ove Odluke te tijekom svakog narednog petogodišnjeg razdoblja. Međutim, ukupna godišnja razina izuzete potpore za ove proizvode ne smije premašiti iznos od 4,01 milijuna GBP-a u ni u jednoj godini.

               2. Sljedeće operacije nisu prihvatljive za financiranje u iznosima iz stavka 1.:

               (a)operacije za povećanje ribolovnih kapaciteta plovila ili oprema kojom se povećava sposobnost plovila za pronalaženje ribe;

               (b)izgradnja novih ribolovnih plovila ili uvoz ribolovnih plovila;

               (c)trajni prestanak ribolovnih aktivnosti;

               (d)trajni prestanak ribolovnih aktivnosti osim ako su povezane sa sljedećim:

               i. hitnim mjerama koje su uvela tijela Ujedinjene Kraljevine ili ih je uvela Ujedinjena Kraljevina u vezi sa Sjevernom Irskom za razdoblje od najviše šest mjeseci za ublažavanje ozbiljne ugroze morskih bioloških resursa ili morskog ekosustava;

               ii. neproduljenjem međunarodnog sporazuma o ribarstvu ili njegova protokola;

               iii. planom upravljanja ribarstvom objavljenim na temelju zakonodavstva Ujedinjene Kraljevine ili Ujedinjene Kraljevine u vezi sa Sjevernom Irskom, kojim se utvrđuju politike osmišljene za obnovu jednog ili više ribljih stokova do održivih razina ili održavanje takvih stokova na održivim razinama;

               iv. hitnim mjerama koje su uvela tijela Ujedinjene Kraljevine ili ih je uvela Ujedinjena Kraljevina u vezi sa Sjevernom Irskom u okviru odgovora na hitnu situaciju u području javnog zdravlja ili u drugom području s ozbiljnim učinkom na sektore ribarstva ili akvakulture;

               (e)istraživački ribolov;

               (f)prijenos vlasništva nad poduzećem; i

               (g)izravno poribljavanje, osim ako je predviđeno mjerama tijela Ujedinjene Kraljevine ili Ujedinjene Kraljevine u vezi sa Sjevernom Irskom, radi očuvanja ribljih stokova ili morskog ekosustava ili u slučaju eksperimentalnog poribljavanja.

               Izuzeća predviđena u točki (d) podliježu uvjetu da su ribolovne aktivnosti koje obavlja dotično ribarsko plovilo ili dotični ribar djelotvorno suspendirane i da se sredstva dodjeljuju na najviše šest mjeseci po plovilu.

               Članak 3.

               Minimalni postotak

               Početni minimalni postotak iz članka 10. stavka 2. iznosi 83 % i primjenjuje se na iznose ukupne godišnje razine izuzete potpore iz članka 1.

               Članak 4.

               Preispitivanje

               Zajednički odbor redovito preispituje ovu Odluku i njezinu provedbu.

               Članak 5.

               Stupanje na snagu

               Ova Odluka stupa na snagu 1. siječnja 2021.

               Sastavljeno u ...

               Za Zajednički odbor

               Supredsjednici

                     (1)

                        Za potrebe svih izračuna i količina navedenih u GBP u ovoj Odluci  u EUR koristi se tečaj izravnih plaćanja za 2019. (1 EUR = 0,89092 GBP).

                     (2)

                           Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007., SL L 347, 20.12.2013., str. 671.


               EUROPSKA KOMISIJA
            Bruxelles, 27.1.2021.
            COM(2020) 841 final/2
            2020/0373(NLE)
            COM(2020) 841 final of 14.12.2020 downgraded on 27.1.2021
            Prijedlog
            ODLUKE VIJEĆA
            o stajalištu koje treba zauzeti u ime Europske unije u Zajedničkom odboru osnovanom na temelju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu donošenja odluke o sastavljanju popisa od 25 osoba koje žele i mogu obnašati dužnost članova arbitražnog vijeća na temelju Sporazuma i dodatnog popisa osoba koje žele i mogu obnašati dužnost Unijinih članova arbitražnog vijeća na temelju Sporazuma

               OBRAZLOŽENJE

               1.Predmet prijedloga

               Komisija predlaže da Vijeće utvrdi stajalište koje u ime Unije treba zauzeti u Zajedničkom odboru osnovanom Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) o odluci Zajedničkog odbora o izmjeni tog sporazuma.

               2.Kontekst prijedloga

               2.1.Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju

               U Sporazumu o povlačenju utvrđeni su aranžmani za uredno povlačenje Ujedinjene Kraljevine iz Unije i Euratoma. Sporazum o povlačenju stupio je na snagu 1. veljače 2020.

               2.2.Zajednički odbor

               Zajednički odbor osnovan na temelju članka 164. stavka 1. Sporazuma o povlačenju sastoji se od predstavnika Unije i Ujedinjene Kraljevine. Supredsjedaju mu Unija i Ujedinjena Kraljevina. U Prilogu VIII. Sporazuma o povlačenju utvrđen je poslovnik Zajedničkog odbora. Zajednički odbor sastaje se najmanje jednom godišnje ili kad Unija ili Ujedinjena Kraljevina to zatraži, a u okviru Zajedničkog odbora stranke se sporazumno dogovaraju o rasporedu i dnevnom redu sastanka.

               Zadaće Zajedničkog odbora utvrđene su u članku 164. Sporazuma o povlačenju i obuhvaćaju u prvom redu:

               ·nadgledanje i provedbu primjene Sporazuma izravno ili u okviru rada posebnih odbora koji ga izvješćuju,

               ·donošenje odluka i preporuka, uključujući izmjene Sporazuma u slučajevima koji su u njemu predviđeni,

               ·sprečavanje problema i rješavanje eventualnih sporova u vezi s tumačenjem i primjenom Sporazuma.

               2.3.Predviđeni akt Zajedničkog odbora

               U skladu s člankom 171. stavkom 1. Sporazuma o povlačenju Zajednički odbor najkasnije do isteka prijelaznog razdoblja sastavlja popis 25 osoba koje žele i mogu obavljati dužnost članova arbitražnog vijeća. Zajednički odbor osigurava i usklađenost popisa s posebnim zahtjevima utvrđenima Sporazumom o povlačenju u svakom trenutku.

               Svrha je predviđene odluke sastaviti popis osoba koje žele i mogu obnašati dužnost članova arbitražnih vijeća u okviru Sporazuma o povlačenju.

               Predviđena odluka postat će obvezujuća za stranke u skladu s člankom 166. stavkom 2. Sporazuma o povlačenju. U skladu s pravilom 9. Poslovnika u odlukama koje donese Zajednički odbor navodi se dan na koji počinju proizvoditi učinke.

               3.Stajalište koje treba zauzeti u ime Unije

               Prijelazno razdoblje predviđeno u Sporazumu o povlačenju završava 31. prosinca 2020. Velika većina odredaba Sporazuma o povlačenju, uključujući odredbe o rješavanju sporova iz šestog dijela glave III., počinje proizvoditi učinke 1. siječnja 2021. Nužno je da 1. siječnja 2021. popis arbitara bude sastavljen za slučaj spora oko tumačenja Sporazuma o povlačenju jer od tog trenutka bilo koja stranka može uputiti spor na obvezujuću arbitražu.

               Unija i Ujedinjena Kraljevina zajednički su predložile pet osoba za obnašanje dužnosti predsjednika arbitražnog vijeća. Unija i Ujedinjena Kraljevina predložile su svaka pod deset osoba za dužnost članova arbitražnog vijeća.

               Stajalište Unije stoga bi trebalo biti da podrži donošenje odluke Zajedničkog odbora na temelju članka 171. stavka 1. Sporazuma o povlačenju o sastavljanju popisa od 25 osoba koje žele i mogu obnašati dužnost arbitara na temelju Sporazuma o povlačenju, u skladu s nacrtom odluke priloženim ovom prijedlogu.

               Usto je Unija odabrala dodatnu skupinu od 17 osoba kojima se Unija može obratiti prema potrebi kad Zajednički odbor ažurira popis od 25 osoba u skladu s posljednjom rečenicom članka 171. stavka 1.

               4.Pravna osnova

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Akt koji Zajednički odbor treba donijeti akt je koji proizvodi pravne učinke. Predviđeni akt bit će obvezujući za stranke u u skladu s člankom 166. stavkom 2. Sporazuma.

               Predviđenim aktom ne dopunjuje se niti mijenja institucionalni okvir sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               Cilj i sadržaj predviđenog akta jest utvrditi stajalište Unije o popisu osoba koje žele i mogu obnašati dužnost članova arbitražnih vijeća na temelju Sporazuma o povlačenju. Sporazum je sklopljen na temelju članka 50. stavka 2. Ugovora o Europskoj uniji.

               Pravna osnova predložene odluke trebao bi stoga biti članak 50. stavak 2. Ugovora o Europskoj uniji u vezi s člankom 218. stavkom 9. UFEU-a.

               5.Objava predviđenog akta

               Budući da je svrha odluke Zajedničkog obora sastaviti popis osoba koje žele i mogu obnašati dužnost članova arbitražnih vijeća na temelju Sporazuma o povlačenju, primjereno je objaviti odluku Zajedničkog odbora u Službenom listu Europske unije,

               2020/0373 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Zajedničkom odboru osnovanom na temelju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu donošenja odluke o sastavljanju popisa od 25 osoba koje žele i mogu obnašati dužnost članova arbitražnog vijeća na temelju Sporazuma i dodatnog popisa osoba koje žele i mogu obnašati dužnost Unijinih članova arbitražnog vijeća na temelju Sporazuma

               VIJEĆE EUROPSKE UNIJE,

               uzimajući u obzir Ugovor o Europskoj uniji, a posebno njegov članak 50. stavak 2.,

               uzimajući u obzir Ugovor o funkcioniranju Europske unije, a posebno njegov članak 218. stavak 9.,

               uzimajući u obzir prijedlog Europske komisije,

               budući da:

               (1)Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) sklopljen je Odlukom Vijeća (EU) 2020/135
                  1
               , a stupio je na snagu 1. veljače 2020.

               (2)U skladu s člankom 171. stavkom 1. Sporazuma o povlačenju Zajednički odbor najkasnije do isteka prijelaznog razdoblja utvrđenog u Sporazumu o povlačenju treba sastaviti popis 25 osoba koje žele i mogu obavljati dužnost članova arbitražnog vijeća. Zajednički odbor treba osigurati usklađenost popisa s tim zahtjevima u svakom trenutku.

               (3)U skladu s člankom 171. stavkom 2. Sporazuma o povlačenju taj popis treba sadržavati samo osobe neupitne neovisnosti, koje posjeduju kvalifikacije potrebne za imenovanje na najvišu sudsku dužnost u svojim državama ili koje su priznati pravni stručnjaci te posjeduju stručna znanja ili iskustvo u području prava Unije i međunarodnog javnog prava. Popis ne smije uključivati osobe koje su članovi, dužnosnici ili drugi službenici institucija Unije, vlada država članica ili vlade Ujedinjene Kraljevine.

               (4)Unija i Ujedinjena Kraljevina zajednički su predložile pet osoba za dužnost predsjednika arbitražnog vijeća, a svaka je predložila deset osoba za dužnost člana arbitražnog vijeća.

               (5)Primjereno je utvrditi stajalište koje treba zauzeti u ime Unije u okviru Zajedničkog odbora.

               (6)Primjereno je odabrati dodatnu skupinu stručnjaka koji žele i mogu obnašati dužnost arbitra na temelju Sporazuma o povlačenju i s kojima se može kontaktirati radi ažuriranja popisa od 25 osoba od strane Unije,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u okviru Zajedničkog odbora osnovanog člankom 164. stavkom 1. Sporazuma o povlačenju temelji se na nacrtu odluke Zajedničkog odbora iz Priloga I. ovoj Odluci.

               Stajalište koje treba zauzeti u ime Unije na sastanku Zajedničkog odbora na kojem se donosi odluka iz prethodnog stavka jest da se podrži prilaganje zapisnika s tog sastanka uz napomenu u kojoj se utvrđuju postupci za imenovanje budućih predsjednika s popisa predsjednika arbitražnog vijeća Sporazuma o povlačenju, kako je utvrđen u Prilogu II.

               Članak 2.

               Dodatni popis osoba koje Unija ubuduće može predložiti za popunjavanje upražnjenih mjesta na popisu od 25 osoba utvrđuje se u skladu s Prilogom III.

               Članak 3.

               Odluka Zajedničkog odbora objavljuje se u Službenom listu Europske unije.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća (EU) 2020/135 od 30. siječnja 2020. o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Tekst značajan za EGP) (SL L 29, 31.1.2020., str. 1.).

    ---documentbreak---

               EUROPSKA KOMISIJA
            Bruxelles, 27.1.2021.
            COM(2020) 841 final/2
            COM(2020) 841 final of 14.12.2020 downgraded on 27.1.2021
            PRILOG

            Prijedlogu odluke Vijeća
            o stajalištu koje treba zauzeti u ime Europske unije u Zajedničkom odboru osnovanom na temelju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu donošenja odluke o sastavljanju popisa od 25 osoba koje žele i mogu obnašati dužnost članova arbitražnog vijeća na temelju Sporazuma i dodatnog popisa osoba koje žele i mogu obnašati dužnost Unijinih članova arbitražnog vijeća na temelju Sporazuma

               PRILOG I.

               Odluka br. .../2020 Zajedničkog odbora osnovanog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju

               оd XXX

               o sastavljanju popisa od 25 osoba koje žele i mogu obnašati dužnost članova arbitražnog vijeća na temelju Sporazuma i dodatnog popisa osoba koje žele i mogu obnašati dužnost Unijinih članova arbitražnog vijeća na temelju Sporazuma

               ZAJEDNIČKI ODBOR,

               uzimajući u obzir Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju
                  1
                („Sporazum o povlačenju”), a osobito njegov članak 171. stavak 1.,

               budući da:

               (1)U skladu s člankom 171. stavkom 1. Sporazuma o povlačenju Zajednički odbor najkasnije do isteka prijelaznog razdoblja utvrđenog u tom sporazumu sastavlja popis od 25 osoba koje žele i mogu obavljati dužnost članova arbitražnog vijeća.

               (2)U skladu s člankom 171. stavkom 2. Sporazuma o povlačenju taj popis sadržava samo osobe neupitne neovisnosti, koje posjeduju kvalifikacije potrebne za imenovanje na najvišu sudsku dužnost u svojim državama ili koje su priznati pravni stručnjaci te posjeduju stručna znanja ili iskustvo u području prava Unije i međunarodnog javnog prava. Te osobe ne smiju biti članovi, dužnosnici ili drugi službenici institucija Unije, vlada država članica ili vlade Ujedinjene Kraljevine.

               (3)Uzimajući u obzir zajednički prijedlog Unije i Ujedinjene Kraljevine za pet osoba za dužnost predsjednika arbitražnog vijeća i prijedloge Unije odnosno Ujedinjene Kraljevine za po deset osoba za dužnost članova arbitražnog vijeća,

               DONIJELO JE OVU ODLUKU:

               Članak 1.

               Popis od 25 osoba koje žele i mogu obnašati dužnost arbitara na temelju Sporazuma o povlačenju utvrđuje se u Prilogu I.

               Članak 2.

               Ova Odluka stupa na snagu 1. siječnja 2021.

               Sastavljeno u ...

                  Za Zajednički odbor

                  Supredsjednici

               PRILOG I.

               Odluke br. …/2020 Zajedničkog odbora

               Predsjednici arbitražnog vijeća Sporazuma o povlačenju

               Gđa Corinna Wissels

               Gđa Angelika Helene Anna Nussberger

               Gđa Jan Klucka

               Sir Daniel Bethlehem

               Gđa Gabrielle Kaufmann-Kohler

               Redovni članovi arbitražnog vijeća Sporazuma o povlačenju

               Unija:

               G. Hubert Legal

               Gđa Helena Jaderblöm

               Gđa Ursula Kriebaum

               G. Jan Wouters

               G. Christoph Walter Hermann

               G. Javier Diez-Hochleitner

               Gđa Alice Guimaraes-Purokoski

               G. Barry Doherty

               Gđa Tamara Ćapeta

               G. Nico Schrijver

               Ujedinjena Kraljevina:

               Sir Gerald Barling

               Sir Christopher Bellamy

               G. Zachary Douglas

               Sir Patrick Elias

               Dame Elizabeth Gloster

               Sir Peter Gross

               G. Toby Landau QC

               G. Dan Sarooshi QC

               Gđa Jemima Stratford QC

               Sir Michael Wood

                     (1)

                  SL L 29, 31.1.2020., str. 7.

    ---documentbreak--- NA ---documentbreak---

               EUROPSKA KOMISIJA
            Bruxelles, 27.1.2021.
            COM(2020) 841 final/2
            COM(2020) 841 final of 14.12.2020 downgraded on 27.1.2021
            PRILOG

            Prijedlogu odluke Vijeća
            o stajalištu koje treba zauzeti u ime Europske unije u Zajedničkom odboru osnovanom na temelju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu donošenja odluke o sastavljanju popisa od 25 osoba koje žele i mogu obnašati dužnost članova arbitražnog vijeća na temelju Sporazuma i dodatnog popisa osoba koje žele i mogu obnašati dužnost Unijinih članova arbitražnog vijeća na temelju Sporazuma

               PRILOG II.

               Nacrt napomene koju treba priložiti zapisniku sa sastanka Zajedničkog odbora Sporazuma o povlačenju održanog xx. prosinca 2020. o utvrđivanju postupaka za buduće imenovanje predsjednika na popisu predsjednika za arbitražno vijeće Sporazuma o povlačenju

                  Zajednički odbor danas je sastavio popis od 25 osoba koje žele i mogu obnašati dužnost članova arbitražnog vijeća u skladu s člankom 171. Sporazuma o povlačenju. Stranke podsjećaju da je peta osoba na popisu predsjednika odabrana nakon dugog ždrijeba koji se održao 9. prosinca 2020. u prisutnosti predstavnika obiju stranaka.

                  Kako bi se osigurala ravnoteža tijekom vremena, trebalo bi primijeniti sustav rotacije prema kojemu će, ako se isprazni mjesto predsjednika stranke čiji kandidati zauzimaju tri od pet mjesta na popisu, druga stranka predstaviti tri kandidata među kojima će prva stranka u roku od tri radna dana odabrati predsjednika koji će popuniti to ispražnjeno mjesto.

                  Ako se isprazni mjesto predsjednika stranke čiji kandidati zauzimaju dva od pet mjesta na popisu, neće se primjenjivati sustav rotacije te će ta stranka predstaviti tri kandidata među kojima će druga stranka u roku od tri radna dana odabrati predsjednika koji će popuniti to ispražnjeno mjesto.

                  U skladu s tim, popis predsjednika ni u kojem trenutku neće imati manje od dva predsjednika koje je predstavila svaka stranka.

                  Nakon svake prethodno opisane zamjene Zajednički odbor treba izmijeniti popis od 25 osoba odlukom donesenom u skladu s člankom 171. Sporazuma o povlačenju.

                  U svakom slučaju Zajednički odbor preispitat će popis od 25 osoba dvije godine nakon stupanja na snagu danas donesene odluke Zajedničkog odbora. Stranke će učiniti sve da tijekom tog preispitivanja zajednički predlože popis od pet predsjednika, kako je utvrđeno u Sporazumu o povlačenju. Taj bi popis trebao zamijeniti prethodni popis najkasnije šest mjeseci od početka preispitivanja.

                  Ako se u postupku preispitivanja ne postigne dogovor o petom predsjedniku, stranka čiji kandidati zauzimaju dva mjesta na popisu od pet predsjednika tada će predstaviti tri kandidata među kojima će druga stranka u roku od tri dana odabrati predsjednika koji će popuniti ispražnjeno mjesto. Nakon postupka preispitivanja Zajednički odbor treba izmijeniti popis od 25 osoba odlukom donesenom u skladu s člankom 171. Sporazuma o povlačenju.

                  Svi kandidati koje jedna stranka predloži za odabir drugoj stranci u skladu s postupkom utvrđenim u ovoj napomeni moraju ispunjavati kriterije utvrđene u članku 171. Sporazuma o povlačenju te stranka koja opravdano smatra da to nije slučaj ima pravo na prigovor uključivanju ili imenovanju takvog kandidata.

    ---documentbreak--- NA ---documentbreak--- NA ---documentbreak---

               EUROPSKA KOMISIJA
            Bruxelles, 27.1.2021.
            COM(2020) 841 final/2
            COM(2020) 841 final of 14.12.2020 downgraded on 27.1.2021
            PRILOG

            Prijedlogu odluke Vijeća
            o stajalištu koje treba zauzeti u ime Europske unije u Zajedničkom odboru osnovanom na temelju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu donošenja odluke o sastavljanju popisa od 25 osoba koje žele i mogu obnašati dužnost članova arbitražnog vijeća na temelju Sporazuma i dodatnog popisa osoba koje žele i mogu obnašati dužnost Unijinih članova arbitražnog vijeća na temelju Sporazuma

               PRILOG III.

                  Dodatni popis kandidata koji žele i mogu obnašati dužnost Unijinih članova arbitražnog vijeća na temelju Sporazuma

               G. Myron Nicolatos

               G. Ezio Perillo

               G. Vilenas Vadapalas

               G. Andreas Müller

               G. Pierre d’Argent

               G. Radostin Georgiev Petrov

               G. Costas Clerides

               G. Antonin Mokry

               G. Carri Ginter

               G: Nikolaos Markopoulos

               G. Jukka Snell

               G. Janos Martonyi

               Gđa Alessandra Pietrobon

               G. Ignas Vegele

               Gđa Anita Kovalevska

               G. Kaj I. Hober

               G. Matej Avbelj